Bekendes se haar-transformasies | rooi roseBekendes se haar-transformasies | rooi rose
Kyk net watter bekendes het hul hare afgeskeer of van kleur of styl verander. 2017 was beslis die jaar van haar-transformasies! Is jy dapper genoeg om dit ook te waag? Deur Suzanne Kotzé. Hooffoto: Camera press/ Greatstock
Die mees dramatiese haarstyl van 2017? Kate Hudson!
Van lang blonde lokke na afgeskeerde donker hare, Kate gaan beslis baie geld op sjampoe spaar met haar nuwe styl. Dié dapper transformasie was vir ’n filmrol en sy het op die Ellen de Generes Show erken dat kort hare nie altyd makliker is nie, veral wanneer dit begin uitgroei.
Puppy 👀 work every time ❤️ #WallyHudson 🐶
My goodness I love this woman! ❤️Thank you @oprah for hosting a screening of our film @marshallmovie and showing such support. It was an honor 🙏 #StandUpForSomething #MyIdol
A post shared by Kate Hudson (@katehudson) on Dec 14, 2017 at 7:46pm PST
Kyk hoe lyk sy met selfs korter hare en wat sy daaroor te sê het:
Onthou: so ’n groot verandering kan emosioneel wees, so wees seker jy is gereed daarvoor.
Cara Delevingne: van platinum lob, afgeskeer en donker pixie
Cara verdien beslis ’n plek vir die mees dramatiese haarstylverandering.
Cara moes haar hare afskeer vir die rol van ’n kankerpasiënt in die film Life in a Year. Met die afgeskeerde hare is daar beslis ’n “moenie-met-my-sukkel-nie-houding” wat daarmee gepaard gaan.
Die donkerder pixie-snit lyk baie mooi, ons verkies dit selfs bo haar platinum lob. Dit lyk sensueel en haar oë word beklemtoon.
Onthou: hare kan soos ’n veiligheidskombersie wees, en daarsonder kan jy baie kaal voel. Kyk hoeveel meer grimering Cara dra met haar korter haarstyle, omdat mens net na haar gesig kan kyk en nie na haar hare nie.
Selena Gomez: van brunette tot blondine
Foto :Camera press/ Greatstock
Die blonde haarkleur beklemtoon Selena se pragtige velkleur. Kyk ook na die verskil wat dit aan haar gesigvorm maak. Donker kleure is geneig om spesifieke gesigvorms meer te beklemtoon as gevolg van die kontras, maar met die blonde kleur lyk haar gesig meer ovaalvormig en haar kakebeen minder hoekig.
Onthou: Jy gaan waarskynlik ’n hele paar besoeke aan die salon moet aflê om van brunette na blondine te verander. Blonde kleur verg ook baie meer instandhouding (lees tyd en geld) en pers sjampoe om geel hok te slaan. Jy gaan ook jou grimering moet aanpas en meer of sterker kleure moet dra.
Mila Kunis: van lank na lob
Mila se gladde lob lyk dadelik meer gesofistikeerd en glansryk. Die lob is die ideale styl as jy jou hare wil knip, maar nog nie die stap wil maak om dit heeltemal kort te knip nie. Hierdie styl kan steeds vasgemaak word, en jou droogmaak-tyd sal aansienlik minder wees.
Onthou: Vermy te veel lae (wat jou hare op jou skoues kan laat uitflip) en kies eerder ’n reguit snit met minder maar swaerder lae.
Katy Perry: van lob na pixie-snit
Met hierdie styl trek Katy sommer nog meer aandag. Dit is ’n styl met houding, wat haar ook sommer so sal laat lyk.
Onthou: As jy ’n langer gesigvorm het, sal dit jou gesig nog langer laat lyk. Jy sal ook baie gereeld vir kleuropknappings moet gaan aangesien selfs net ’n uitgroeisel op sulke kort hare baie sigbaar is.
#rrkitskuier met Loki en Marí: Deel 2
Agter die skerms met Zetske en Christel
5 goed wat elke slim vegetariër by hul dieet sit
Aftreksel: Die basis van goeie sop